


Международното изложение за металообработващи машини TIMTOS 2015 ще се проведе от 3 до 8 март 2015 г. в TWTC Taipei World Trade Center и Nangang Exhibition Center. Taipei International Machine Tool Show е значимо събитие за тайванската индустрия, която заема четвърто място в света по производство на металообработващи машини. 
По време на 25-тото издание на TIMTOS 2015, над 1000 изложители ще демонстрират продуктите си пред очакваните 47 000 посетители. Ще бъдат представени: стругове, пробивни машини, фрези и шлайф машини, заваръчна техника, режещи машини, оборудване за контрол на качеството, измервателна и тестова техника, машинни компоненти, FMS/FMC, CAD/CAM, електро-ерозийни машини (EDM) и др.
За подробности относно изложението: www.timtos.com.tw. 

Едновременно с TIMTOS 2015, TAITRA организира индивидуални бизнес срещи с тайвански производители, съобразени с Вашите продуктови предпочитания. Срещите се провеждат в специално резервирана конферентна зала и Ви спестяват времето за посещение на всички щандове в двете изложбени зали. Селекцията на тайванските фирми се прави измежду над 1010 производители на металообработваща техника, които обхващат не само изложителите на TIMTOS 2015. Услугата е напълно безплатна и е отлична възможност за създаване на бизнес контакти в комфортни условия. 
Ако ползвате финансова субсидия, участието в индивидуални срещи с тайвански фирми е задължително.  

ВАЖНО: Бизнес срещите са отделно мероприятие от TIMTOS 2015 и се предлагат за удобство на посетителите. 


За допълнителна информация, моля, свържете се с нас:

Тайвански Търговски Център София
Бизнес Парк София, Сграда 2, етаж 5
1766 София

Тел: +359-2-4899736
Факс: +359-2-4899734

E-mail: sofia4@taitra.org.tw
Координатор на проекта: Мариана Бубарова
